b'\n_START_ARTICLE_\nZiua na\xc8\x9bional\xc4\x83 a Fran\xc8\x9bei\n_START_SECTION_\nIstorie\n_START_PARAGRAPH_\n\xc3\x8en anul 1849, o s\xc4\x83rb\xc4\x83toare na\xc8\x9bional\xc4\x83 este s\xc4\x83rb\xc4\x83torit\xc4\x83 la 4 mai, aniversarea proclam\xc4\x83rii Republicii sau ratificarea de c\xc4\x83tre Adunarea Na\xc8\x9bional\xc4\x83._NEWLINE_\xc3\x8en anul 1878, o s\xc4\x83rb\xc4\x83toare na\xc8\x9bional\xc4\x83 are loc pe 30 iunie, \xc3\xaen timpul Expozi\xc8\x9biei Universale din 1878. Ea este imortalizat\xc4\x83 \xc3\xaen mai multe tablouri de Claude Monet._NEWLINE_14 iulie nu este numai s\xc4\x83rb\xc4\x83torirea revolu\xc8\x9biei din 1789 (cucerirea sau predarea Bastiliei, dup\xc4\x83 punct de vedere) ci \xc8\x99i aniversarea S\xc4\x83rb\xc4\x83torii Federa\xc8\x9biei (F\xc3\xaate de la F\xc3\xa9d\xc3\xa9ration) de la 14 iulie 1790 (s\xc4\x83rb\xc4\x83toarea reconcilierii \xc8\x99i unit\xc4\x83\xc8\x9bii tuturor francezilor unde regele Ludovic al XVI-lea a jurat credin\xc8\x9b\xc4\x83 Na\xc8\x9biunii \xc8\x99i legii)._NEWLINE_Instituit\xc4\x83 \xc3\xaen 1880, ziua na\xc8\x9bional\xc4\x83 a Fran\xc8\x9bei aniverseaz\xc4\x83 implicit ambele evenimente, fiindc\xc4\x83 legea care a instituit s\xc4\x83rb\xc4\x83toarea na\xc8\x9bional\xc4\x83 specific\xc4\x83 numai data de 14 iulie, f\xc4\x83r\xc4\x83 s\xc4\x83 fac\xc4\x83 referin\xc8\x9b\xc4\x83 la an._NEWLINE_\xe2\x80\x9eDar, pentru cei dintre colegii no\xc8\x99tri pe care amintiri tragice i-ar face s\xc4\x83 ezite, reamintesc faptul c\xc4\x83 14 iulie 1789, acel 14 iulie care a v\xc4\x83zut luarea Bastiliei, a fost urmat de un alt 14 iulie, cel din 1790, care a consacrat pe primul, prin adeziunea \xc3\xaentregii Fran\xc8\x9be, \xc3\xaen conformitate cu ini\xc8\x9biativa de la Bordeaux \xc8\x99i din Bretania. Aceasta a doua zi a lui 14 iulie, care nu a costat nici o pic\xc4\x83tur\xc4\x83 de s\xc3\xa2nge sau o lacrim\xc4\x83, \xc3\xaen aceast\xc4\x83 zi a Federa\xc8\x9biei Mare, sper\xc4\x83m ca nici unul dintre voi nu va refuza s\xc4\x83 ni se al\xc4\x83ture ca s\xc4\x83 o re\xc3\xaennoiasc\xc4\x83 \xc8\x99i s\xc4\x83 o perpetueze, ca simbol al uniunii fr\xc4\x83\xc8\x9be\xc8\x99ti din toate p\xc4\x83r\xc8\x9bile Fran\xc8\x9bei \xc8\x99i a tuturor cet\xc4\x83\xc8\x9benilor francezi, \xc3\xaen libertate \xc8\x99i egalitate. 14 iulie 1790 este cea mai frumoas\xc4\x83 zi din istoria Fran\xc8\x9bei, \xc8\x99i, probabil, din toat\xc4\x83 istoria. \xc3\x8en aceast\xc4\x83 zi a fost \xc3\xaen sf\xc3\xa2r\xc8\x99it realizat\xc4\x83 unitatea na\xc8\x9bional\xc4\x83, preparat\xc4\x83 de eforturile depuse de at\xc3\xa2t de multe genera\xc8\x9bii \xc8\x99i de at\xc4\x83\xc8\x9bia oameni mari, c\xc4\x83rora posteritatea le p\xc4\x83streaz\xc4\x83 o aminire recunosc\xc4\x83toare. Federa\xc8\x9bia, \xc3\xaen acea zi, a \xc3\xaensemnat unitatea voluntar\xc4\x83\xe2\x80\x9d\xe2\x80\x9d_NEWLINE_\xe2\x80\x94Extras din raportul senatorului Henri Martin \xc3\xaen numele comisiei parlamentare \xc3\xaens\xc4\x83rcinate s\xc4\x83 examineze proiectul de lege din 1880._NEWLINE_Unul dintre principalele evenimente dedicate s\xc4\x83rb\xc4\x83torii na\xc8\x9bionale este o parad\xc4\x83 militar\xc4\x83, care se desf\xc4\x83\xc8\x99oar\xc4\x83 \xc3\xaen prezent pe Bulevardul Champs-\xc3\x89lys\xc3\xa9es. Dar locul de desf\xc4\x83\xc8\x99urare a paradei de-a lungul istoriei s-a schimbat de multe ori. \xc3\x8en primii ani dup\xc4\x83 \xc3\xaenfiin\xc8\x9barea festivit\xc4\x83\xc8\x9bilor \xc8\x99i p\xc3\xa2n\xc4\x83 \xc3\xaen 1914, parada a avut loc la pista de curse Longchamp. La sf\xc3\xa2r\xc8\x99itul primului r\xc4\x83zboi mondial, parada s-a mutat pe Champs Elysees, cu trecerea a trei mare\xc8\x99ali victorio\xc8\x99i (Joffre, Petain \xc8\x99i Foch) \xc3\xaen fruntea trupelor pe sub Arcul de Triumf din Paris. Dar, din 1921, ceremonia s-a schimbat din cauza amenaj\xc4\x83rii Morm\xc3\xa2ntului Soldatului Necunoscut de l\xc3\xa2ng\xc4\x83 Arcul de Triumf. La sf\xc3\xa2r\xc8\x99itul celui de-al doilea r\xc4\x83zboi mondial din 1945, parada a avut loc \xc3\xaen Pia\xc8\x9ba Bastiliei. Apoi, locul (\xc8\x99i direc\xc8\x9bia) paradei s-au schimbat de mai multe ori: Pia\xc8\x9ba Bastiliei, Pia\xc8\x9ba Republicii, Avenue Vincennes, Champs Elysees. Numai din 1980, ceremonia modern\xc4\x83 a fost acceptat\xc4\x83.'